Diari Oficial de la Generalitat Valenciana


Sumari del DOGV 9008, del 29-01-2021 (2021/711)

RESOLUCIÓ de 13 de gener de 2021, de la Presidència de la Generalitat, per la qual es modifica el lloc d'oficial major de l'Ajuntament de l'Eliana, que passarà a ser denominat com a Sotssecretaria.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9008

Data del DOGV
:   29-01-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/711


Data del document
:   13-01-2021

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de gener de 2021, de la Presidència de la Generalitat, per la qual es modifica el lloc d'oficial major de l'Ajuntament de l'Eliana, que passarà a ser denominat com a Sotssecretaria. [2021/711]  
El ple de l'Ajuntament de l'Eliana va adoptar, en la sessió extraordinària de data 18 de novembre de 2020, l'acord de modificació de la relació de llocs de treball i de la plantilla de l'Ajuntament per a l'exercici 2021, on s'inclou, entre d'altres, la modificació del lloc d'oficial major, que passarà a denominar-se Sotssecretaria, mantenint la mateixa classificació en la subescala de secretaria-intervenció i el mateix grup, complement de destinació i específic que els actuals, i, per tant, les mateixes retribucions.  
L'anunci d'aquest acord plenari va ser publicat, mitjançant un edicte, en el Butlletí Oficial de la Província de València número 229, de 27 de novembre de 2020, i, mitjançant un escrit de data 27 de novembre de 2020, es va donar tràmit d'audiència a la persona que ocupava el lloc objecte de modificació, la qual va manifestar expressament, en un escrit de 3 de desembre de 2020, la conformitat amb aquest canvi de denominació.  
En data 11 de desembre de 2020 va tindre entrada, en el registre general de la Presidència de la Generalitat, la sol·licitud de l'Ajuntament de l'Eliana de canvi de la denominació del lloc d'oficial major per la de Sotssecretaria d'aquest ajuntament, i s'adjuntava, a aquest efecte, tota la documentació pertinent.  
El Reial decret 128/2018, de 17 de març, pel qual es regula el règim jurídic dels funcionaris d'Administració local amb habilitació de caràcter nacional, regula, en l'article 15, els llocs de col·laboració, i indica que les entitats locals podran crear altres llocs de treball que tinguen atribuïdes funcions de col·laboració immediata i auxili a les de secretaria, intervenció i tresoreria. Aquests llocs de treball estaran reservats a funcionaris d'Administració local amb habilitació de caràcter nacional i exerciran les seues funcions sota la dependència funcional i jeràrquica del titular de la secretaria, intervenció o tresoreria, respectivament.  
  
Aquesta normativa és objecte de desplegament en l'article 6.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, que disposa que, de conformitat amb l'article 169 de la Llei 8/2010, de 23 de juny, de la Generalitat, de règim local de la Comunitat Valenciana, i mitjançant la modificació de la seua corresponent plantilla i/o relació de llocs de treball, les entitats locals podran crear discrecionalment i suprimir, pels procediments i amb respecte als drets que s'establisquen legalment, llocs de treball de col·laboració reservats a personal funcionari amb habilitació de caràcter estatal de la subescala i categoria que corresponga per a l'exercici de funcions de col·laboració amb els llocs de secretaria, intervenció o tresoreria.  
Vistos els antecedents indicats, i en virtut del que es disposa en els articles 164.1 i 170.2 de la Llei 8/2010, de 23 de juny, de la Generalitat, de règim local de la Comunitat Valenciana, així com en l'article 6 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, i de conformitat amb la Resolució de 19 de juliol de 2019, del president de la Generalitat, per la qual delega determinades atribucions en diferents òrgans de la Presidència (DOGV 8596, 22.07.2019), resolc:  
  
Modificar el lloc d'oficial major de l'Ajuntament de l'Eliana, que passarà a denominar-se Sotssecretaria, tot mantenint la mateixa classificació en la subescala de secretaria-intervenció i el mateix grup, complement de destinació i específic que els actuals i, per tant, les mateixes retribucions.  
  
Contra aquesta resolució, que posa fi a la via administrativa, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, les persones interessades podran interposar els següents recursos:  
a) Directament, recurs contenciós administratiu davant dels jutjats contenciosos administratius de València o davant dels jutjats contenciosos administratius en la circumscripció dels quals tinga la persona demandant el seu domicili, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, de conformitat amb el que es disposa en els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la publicació en el Diari Oficial de la Generalitat Valenciana, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
  
c) En el cas que la persona interessada siga una administració pública, no es pot interposar recurs en via administrativa, i això sense perjudici de la possibilitat d'efectuar el requeriment al qual es refereix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Generalitat Valenciana.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 13 de gener de 2021.- El president de la Generalitat, p. d. (R 19.07.2019, DOGV 22.07.2019), el secretari autonòmic de Promoció Institucional i Cohesió Territorial: Alfred Boix Pastor.